
VENDIM
Nr. 225, datë 21.3.2017

PËR DISA NDRYSHIME NË VENDIMIN NR. 432, DATË 13.7.2007, TË KËSHILLIT TË MINISTRAVE, “PËR KLASIFIKIMIN E FUNKSIONEVE, TRAJTIMIN ME PAGË DHE SHTESA MBI PAGË PËR PUNONJËSIT NË SHËRBIMIN INFORMATIV TË SHTETIT”, 
TË NDRYSHUAR

Në mbështetje të nenit 100 të Kushtetutës, të pikës 2 të nenit 4, të ligjit nr. 10405, datë 24.3.2011, “Për kompetencat për caktimin e pagave dhe të shpërblimeve”, të neneve 8 e 22 të ligjit nr. 9357, datë 17.3.2005 “Për statusin e punonjësit të Shërbimit Informativ të Shtetit” dhe të ligjit nr. 130/2016, “Për buxhetin e vitit 2017”, me propozimin e ministrit të Shtetit për Inovacionin dhe Administratën Publike dhe ministrit të Financave, Këshilli i Ministrave

VENDOSI: 

1.	Në vendimin nr. 432, datë 13.7.2007, të Këshillit të Ministrave, bëhen këto ndryshime:
a) Lidhja nr. 2, “Struktura dhe nivelet e pagave, sipas klasifikimit të funksioneve, për punonjësit në Shërbimin Informativ të Shtetit”, zëvendësohet me lidhjen me të njëjtin numër dhe titull, që i bashkëlidhet këtij vendimi dhe është pjesë përbërëse e tij. 
b) Pika 7 riformulohet, si më poshtë vijon:
“7. Punonjësve të Shërbimit Informativ të Shtetit, që marrin pagën sipas niveleve të klasifikimit të këtij vendimi, u jepet shtesë për vështirësi vendi dhe zone:
 a) Për punonjësit e klasave 1.1 deri 1.4, të nivelit I, të lidhjes nr. 1, në masën deri në 30% të pagës bazë mujore; 
b) Për punonjësit e klasave 1.5 dhe 1.6 të nivelit I, si dhe për punonjësit e niveleve II, III dhe IV, të lidhjes nr. 1, në masën deri në 50% të pagës bazë mujore. 
Masa e shtesës për çdo vend pune brenda kufijve si më sipër, vështirësia e funksionit si dhe kriteret për përfitimin e shtesës mbi pagë përcaktohen me urdhër të drejtorit të Shërbimit Informativ të Shtetit.”. 
2.	Efektet financiare të këtij vendimi, për shkak të politikës për rritjen e pagave, të përballohen nga fondet e miratuara në ligjin 130/2016 , “Për buxhetin e vitit 2017”, për politikat e reja të pagave. 
Ky vendim hyn në fuqi pas botimit në Fletoren Zyrtare dhe i shtrin efektet financiare nga data 1 mars 2017.
KRYEMINISTRI
Edi Rama



LIDHJA NR. 2
STRUKTURA DHE NIVELET E PAGAVE SIPAS KLASIFIKIMIT TË FUNKSIONEVE, PËR PUNONJËSIT NË SHËRBIMIN INFORMATIV TË SHTETIT

	Nivelet e klasifikimit
	Klasifikimi i punonjësve sipas niveleve
	Klasa për çdo nivel klasifikimi
	Paga bazë mujore për klasë në lekë
	Shtesa për Vjetërsi në %
	Shtesa për gradë në %

	1
	2
	3
	4
	5
	6

	
I
	Punonjës mbështetës
	
I.1
	30000
	1%
	2%

	
	
	
I.2
	31600
	1%
	2%

	
	
	
I.3
	35000
	1%
	3%

	
	
	
I.4
	38500
	1%
	5%

	
	
	
I.5
	43600
	1%
	6%

	
	
	
1.6
	45000
	
1%
	
6%

	
II
	Punonjës të nivelit zbatues
	
II.1
	48000
	
1%
	
8%

	
	
	
II.2
	52000
	
1%
	
12%

	
	
	
II.3
	54000
	
1%
	
12%

	
III
	Punonjës të nivelit të mesëm drejtues
	
III.1
	57000
	
1%
	
14%

	
	
	
III.2
	59000
	
1%
	
16%

	
IV
	Punonjës të nivelit të lartë drejtues
	
IV.1
	63000
	
1%
	
20%

	
	
	
IV.2
	68100
	
1%
	
20%

	Jashtë klasifikimit
	Inspektor i Përgjithshëm 
në SHISH
	
	134000
	
0%
	
0%



